CELEX: 62011TN0255
Language: fi
Date: 2011-05-20 00:00:00
Title: Asia T-255/11: Kanne 20.5.2011 — Fellah v. neuvosto

16.7.2011   
            
            
               FI
            
            
               Euroopan unionin virallinen lehti
            
            
               C 211/28
            
         Kanne 20.5.2011 — Fellah v. neuvosto
   (Asia T-255/11)
   2011/C 211/61
   Oikeudenkäyntikieli: ranska
   
      Asianosaiset
   
   
      Kantaja: Zakaria Fellah (New York, Yhdysvallat) (edustaja: asianajaja G. Collard)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että 6.4.2011 annettu neuvoston asetus (EU) N:o 330/2011 ja 6.4.2011 tehty neuvoston päätös 2011/221/YUTP, jotka molemmat on julkaistu Euroopan unionin virallisessa lehdessä 7.4.2011, eivät ole perusteltuja kantajana olevan Zakaria Fellahin osalta, ja
            
         
               —
            
            
               tämän johdosta
               
                           —
                        
                        
                           kumoamaan 6.4.2011 annetun neuvoston asetuksen (EU) N:o 330/2011 ja 6.4.2001 tehdyn neuvoston päätöksen 2011/221/YUTP;
                        
                     
                           —
                        
                        
                           toissijaisesti määräämään, että Zakaria Fellah poistetaan mainitun asetuksen ja mainitun päätöksen liitteissä olevista luetteloista.
                        
                     
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste koskee perusteluvelvollisuuden noudattamatta jättämistä, koska syyt, joiden vuoksi kantaja on kirjattu sellaisten henkilöiden ja yhteisöjen luetteloon, joihin sovelletaan rajoittavia toimenpiteitä, ovat stereotyyppisiä, eikä ole mainittu mitään täsmällistä tosiseikkaa, jonka perusteella voitaisiin arvioida kyseisen kirjaamisen asianmukaisuutta.
            
         
               2)
            
            
               Toinen kanneperuste koskee ilmeistä arviointivirhettä, koska
               
                           —
                        
                        
                           kantajaa syytetään myötävaikuttamisesta L. Gbagbon hallinnon rahoittamiseen, vaikka yhtäältä kantaja on pääasiallisesti toiminut L. Gbagbon rinnalla tämän ollessa kansainvälisen yhteisön tunnustama valtionpäämies ja koska toisaalta kantajalla ei ole ollut varoja, joista L. Gbagbon hallintoa olisi voitu rahoittaa;
                        
                     
                           —
                        
                        
                           väitetyillä toimilla ei ole ollut kohdetta 11.4.2011 jälkeen, koska L. Gbagbo otettiin kiinni kyseisenä päivänä.